kardosdrur/scandi-wiki huggingface dataset:
Peder Pedersen (cykelrytter)

Peder Pedersen (født 3. november 1945, Nørre Nærå ved Otterup på Fyn, død 10. januar 2015) var en dansk professionel cykelrytter.

Karriere som cykelrytter 
Peder Pedersens første sejr var det fynske meterskab i sprint i 1963. Han vandt sit første danske mesterskab i sprint i 1964. I 1974 blev han professionel. Samme år satte han verdensrekord i 1000 meter og blev verdensmester i sprint. Det aktive karriere varede til og med 1977.
Han deltog i tre olympiske lege;  1964 i Tokyo, 1968 i Mexico City og  1972 i Munchen.

Karriere som politimand 
Peder Pedersen blev i 1967 ansat ved politiet i Gentofte. Han flyttede i denne forbindelse fra Fyn til Sjælland og arbejdede som politimand, mens han cyklede. Han er senere blevet vicepolitiinspektør og leder af færdselspolitiet på Fyn. I denne egenskab er han ofte nævnt i medierne, f.eks. da han kritiserede motionscyklister efter en ulykke ved et fynsk cykelløb.

Formand for DCU 
I 15 år frem til december 2005 var Peder Pedersen formand for Danmarks Cykle Union (DCU). Hans tid vil bl.a. blive kendt for kampen mod doping. Herunder hans brev til Danmarks Idræts-Forbund (DIF) hvor han skrev, at DCU's bestyrelse ikke stolede på Bo Hamburger, efter han havde fået målt en høj hæmatokritværdi. Derfor ønskede DCU ikke at tage ansvaret for at sende ham til OL i Athen i 2004, men DIF sendte alligevel Bo Hamburger til OL. Bo Hamburger blev aldrig testet positiv for EPO eller lignende, men har i sin selvbiografi indrømmet brug af doping.

I bestyrelsen for UCI 
I januar 2005 blev Peder Pedersen valgt ind i bestyrelsen for Den Internationale Cykle Union (UCI). Her fortsætter han kampen mod doping, bl.a. gennem sit medlemskab af bestyrelsen i UCI Anti-Doping Foundation, som blev skabt i marts 2008. I et interview i marts 2009 udtalte Peder Pedersen, at han finder posten som vicepræsident i UCI interessant.

Pedersen døde 10. januar 2015 efter lang tids sygdom.

Kilder

Eksterne henvisninger 
 

Mandlige cykelryttere fra Danmark
Personer fra Fyn
Personer i Kraks Blå Bog (afdøde)
Restless legs syndrome

Restless legs syndrome, også betegnet RLS eller rastløse ben er en relativt almindelig – formentlig neurologisk – sygdom, der også er kendt under navnet Willis-Ekbom disease. De personer, som rammes af sygdommen oplever et stærkt ubehag i benene, først og fremmest i underbenene. Sygdommen kan ikke helbredes, og symptomernes voldsomhed øges som hovedregel med alderen.

Symptomerne karakteriseres som krybende, varmende, stikkende, brændende og i nogle tilfælde smertende følelser i det ene eller i begge ben. Symptomerne opstår spontant og omfatter endvidere ufrivillige krampelignende bevægelser af benene, af mindre eller større voldsomhed. 

Hovedparten af de personer, som rammes af sygdommen, mærker først og fremmest symptomerne i underbenene, men symptomerne forekommer også i fødder, lår, forskellige dele af overkroppen og underarme, og i sjældne tilfælde endog hoved og nakke. Symptomerne optræder først og fremmest under hvile (og søvn), og de er derfor værst om aftenen og om natten, hvor de medvirker til rastløshed og en trang eller behov for at bevæge benene og de ramte dele af kroppen. Da sygdommen først og fremmest optræder om natten vil den ofte resultere i søvnforstyrrelser i varierende omfang.
 
Sygdommen, der ofte beskrives som "den mest almindelige sygdom, du aldrig har hørt om", anslås at ramme mellem 5 og 10% af befolkningen i varierende omfang. Årsagen er fortsat ukendt, men i en del af tilfældene lider patienterne af jernmangel. Tilførsel af jern kan i en del af disse tilfælde lette symptomerne, men ikke fjerne dem. Medicin mod Parkinson Syge har vist sig at hjælpe mange patienter, hvilket kan indikere en mangel på stoffet dopamin. Der findes ingen behandling, som kan helbrede sygdommen.

Eksterne links 
 Restless Legs-Portalen – dansk informationscentrum for sygdommen Restless Legs Syndrome (RLS) og dens behandling 
 www.rls.org – The Restless Legs Syndrome Foundation
 Restless Legs Syndrome Fact Sheet – fra National Institute of Neurological Disorders and Stroke (USA) 
 NINDS Restless Legs Syndrome Information Page – fra National Institute of Neurological Disorders and Stroke (USA) 

Søvn
Neurologiske sygdomme
Zepto Computers

Zepto Computers A/S var en dansk computerproducent med hovedkvarter i Hedehusene. Virksomheden, som blev stiftet i år 2002, producerede hovedsageligt deres egne bærbare pc'er og LCD-fladskærme. Zepto solgte kontor-bærbare helt ned til under 3.000 kr. og stærke spil-bærbare for 8.000 kr. Deres billigste bærbare pc var Titan A15-serien.
Zepto tilbød, at man selv kunne konfigurere sin bærbare pc med software og hardware.
Zepto solgte også LCD-fladskærme, både HD Ready- og Full HD-fladskærme.

Zepto havde selv 3 egne butikker, en i Fisketorvet, en i Fields og den sidst nye butik i Ro's Torv. Fra den 1. maj 2008 begyndte sonofonbutikkerne at sælge Zepto's bærbare computere.

Fra Zeptos hjemmeside kunne man købe deres produkter og få dem leveret med post. Zepto solgte til i alt 19 lande.
Zepto var den største producent af bærbare computere i Norden. Virksomheden blev introduceret på Københavns Fondsbørs den 1. november 2006.

Den 17. november 2009 blev Zepto erklæret konkurs.

Modeller 
Zepto markedsførte bl.a. et Zview 32” HD-ready LCD tv.

Siden lancerede Zepto deres Helios serie og Pantheon modeller. Den sidste model i Zeptos LCD-TV portefølje var Ultra Thin modellen.

Konkurs 
Den 17. november 2009 blev Zepto erklæret konkurs.

Henvisninger 
 Virksomhedens danske hjemmeside 
 Den danske hjemmeside er ikke længere i brug, se i stedet www.zepto.com

Kilder 

Computervirksomheder i Danmark
Etableret i 2002
Entertainer

En entertainer er en person, der underholder et publikum. Det kan være med en blanding af viseforedrag, parodier, vittigheder og stand-up eller kun nogle af delene. De fleste stand-up-komikere kan således bedre betegnes som entertainere end skuespillere.

Stillingsbetegnelser
Underholdning
Tjenerindens fortælling (opera)

Tjenerindens fortælling () er en dansk opera af Poul Ruders baseret på en roman af Margaret Atwood med libretto af Paul Bentley. Opført første gang på Det Kongelige Teater i København 6. marts 2000. 

Operaen består af prolog, præludium, to akter og epilog. Den er en barsk fremtidshistorie om samfundet Gilead, hvor det fanatiske, religiøse Højre har taget magten.

Da Elaine Padmore tiltrådte stillingen som operachef på Det kgl. Teater i 1993, var en af hendes første handlinger at bestille en opera hos den danske komponist Poul Ruders, som på det tidspunkt boede i London. Sidste gang man havde oplevet en operabestilling var i 1968 med Herman D. Koppels Macbeth.

Eksterne links 

 Tjenerindens fortælling på Dacapo Records

Operaer på dansk
Edith Brodersen

Edith Brodersen (25. april 1934 i Flensborg – 5. november 1979) var en dansk operasanger (sopran), der efter studier i Hamburg debuterede i 1957 på Schleswig-Holsteinisches Landestheater i Flensborg. Hun flyttede 1969 til København og var fra 1972 til sin tidlige død fast tilknyttet Det kgl. Teater i roller som Marguerite i Faust og Leonora i Maskarade. Hun modtog 1973 Elisabeth Dons Mindelegat.

Eksterne links 
 
 Edith Brodersens grav på Hellerup kirkegård. 

Operasangere fra Danmark
Danske sydslesvigere
Personer fra Flensborg
Sopraner
Sweeney Todd: Den djævelske barber fra Fleet Street

Sweeney Todd – den djævelske barber fra Fleet Street (org. titel: Sweeney Todd – The Demon Barber of Fleet Street) er den amerikanske filminstruktør Tim Burtons filmatisering af Stephen Sondheim og Hugh Wheelers splatter-musical af samme navn. I hovedrollerne findes Johnny Depp og Helena Bonham Carter, men i filmen medvirker også andre kendte skuespillere, bl.a. Alan Rickman, Timothy Spall, Sacha Baron Cohen, Laura Michelle Kelly, Jayne Wisener og Jamie Campbell Bower.

Handling 

Johnny Depp spiller Sweeney Todd, en mand der efter at være blevet uretfærdigt fængslet sværger hævn. Ikke kun for den grumme straf, men også for de forfærdelige konsekvenser det fik for hans hustru og datter. Da han vender tilbage for at genåbne sin barber-butik, bliver han Den Djævelske Barber fra Fleet Street, der ”barberede hovederne af gentlemen, som derefter aldrig dukkede op igen".

Medvirkende 
 Johnny Depp som Benjamin Barker/Sweeney Todd
 Helena Bonham Carter som Mrs. Nellie Lovett
 Alan Rickman som Judge Turpin
 Timothy Spall som Beadle Bamford
 Jayne Wisener som Johanna Barker
 Sacha Baron Cohen som Adolfo Pirelli/Davy Collins
 Jamie Campbell Bower som Anthony Hope
 Laura Michelle Kelly som Lucy Barker
 Ed Sanders som Toby Ragg

Referencer

Eksterne henvisninger 
 

Film fra 2007
Musicalfilm fra USA
Film instrueret af Tim Burton
Engelsksprogede film
Helena Bonham Carter

Helena Bonham Carter MBE (født 26. maj 1966) er en engelsk skuespillerinde. Hun har sønnen Billy Ray (født 2003) og datteren Nell (født 2007) med sin tidligere partner gennem 13 år, den amerikanske filminstruktør Tim Burton.

Carter kommer fra en prominent politisk og kulturel adelig familie. Hendes far var bankmanden Raymond Bonham Carter, hendes farmor var lady Violet Bonham Carter, DBE, politiker, kvindesagsforkæmper og nær ven af Winston Churchill, og hendes oldefar den britiske premierminister H.H. Asquith. Moderen er Elena Bonham Carter. Hendes morfar var den spanske diplomat Eduardo Propper de Callejón, som er anerkendt for sin indsats under 2. verdenskrig, hvor han hjalp tusindvis af franske jøder med at flygte via Spanien.

Carter har været nomineret til en Oscar for sine roller i The Wings of the Dove og Kongens store tale samt været nomineret til en Golden Globe seks gange. Derudover har hun vundet en International Emmy Award, en BAFTA Award, og en Screen Actors Guild Award. Hun blev udnævnt til Commander of the Order of the British Empire (CBE) i 2012.. Hun modtog ordenen af Dronningen på Buckingham Palace den 22. februar 2012.

Helena Bonham Carter har blandt andet medvirket i Harry Potter og Fønixordenen, Harry Potter og Halvblodsprinsen, Harry Potter og Dødsregalierne - del 1 og 2, Sweeney Todd, Alice in Wonderland, Fight Club, Charlie og chokoladefabrikken, Værelse med udsigt, Kongens store tale og Les Misérables (2012). Hun har lagt engelsk stemme til bl.a. The Corpse Bride og Lady Tottington fra Walter og Trofast - Det store grønsagskup.

Filmografi

Referencer

Eksterne henvisninger 

 

Skuespillere fra England
Oscar-nominerede skuespillere
Briter i 1900-tallet
Briter i 2000-tallet
Hunte

Hunte er en flod i  delstaten Niedersachsen i den nordvestlige del af Tyskland og en af Wesers bifloder fra venstre med en længde på 198 km. Den har sit udspring i Wiehengebirge og løber hovedsageligt nordover gennem byen Bad Essen, søen Dümmer, byerne Diepholz, Wildeshausen og Oldenburg. Den munder ud i Weser i Elsfleth. Delen mellem Oldenburg og Weser er sejlbar for fragtskibe og knytter Weser til Küstenkanal, som går fra Oldenburg til floden Ems.

Eksterne henvisninger 

Floder i Niedersachsen
Dansk Musiktidsskrift

Dansk Musiktidsskrift (forkoretet DMT) var et dansk musikmagasin, der udkom fra 1925 til 2010. Det har i store perioder været en væsentlig del af det danske klassiske musikmiljø. Ny kompositionsmusik har været højt prioriteret med komponistportrætter og analyser. Udkom seks gange pr. år. Bladet informerede om dansk og udenlandsk musik, nationale og internationale begivenheder og skribenterne er hovedsagligt komponister og musikpædagoger. 

Tidsskriftet blev udgivet af en udgiverforening bestående af: Foreningen Dansk Musik Tidsskrift, FUT (Fyns Unge Tonekunstnere), AUT (Aarhus Unge Tonekunstnere), NUT (Nordjyllands Unge Tonekunstnere), Musica Nova og Dansk Komponist Forening.

Redaktører 
 1929-41 Gunnar Heerup
 1947-62 Sigurd Berg
 1967-76 Poul Nielsen
 1989-2008 Anders Beyer
 2008-2009 Hjarne Fessel
 2009-2010 Klaus Møller-Jørgensen

Eksterne henvisninger 
 Dansk Musik Tidsskrift 1925 – Netudgave hos Seismograf

Musiktidsskrift
Klassisk musik
Musiktidsskrift
Tidsskrifter om musik
Etableret i 1925
Ophørt i 2010
Wiehengebirge

Wiehengebirge er en lav bjergkæde i de tyske Mittelgebirge og en del af Weserbergland på grænsen af delstaterne  Niedersachsen og Nordrhein-Westfalen. De ligger  øst-vest begyndende ved floden Weser i nærheden af Minden og strækker sig til egnen ved Osnabrück.
Det højeste punkt er Heidbrink i nærheden af Lübbecke med en højde på 320 meter. Wiehengebirge er de nordligste mittelgebirge i Tyskland

Bjerge i Tyskland
Niedersachsens geografi
Nordrhein-Westfalens geografi
Poul Nielsen (musikforsker)

Poul Nielsen (22. marts 1939 – 22. november 1976) var en dansk musikforsker, der med en marxistisk motiveret musikfilosofi, udmøntet i det efterladte manuskript Musik og materialisme (1978) øvede stor indflydelse på musikstuderende og kolleger. Fra 1966 til sin død ansat ved Musikvidenskabeligt Institut i København. 1962-73 var han medarbejder ved Berlingske Tidende og i en årrække desuden redaktør for Dansk Musiktidsskrift (DMT).

Værker 

 1971 Den musikalske formanalyse

 1978 Musik og Materialisme Tre aspekter af Theodor W. Adornos musikfilosofi, København 352 s.
 1978 "Hjerte og hjerne i musikken"

Musikforskere fra Danmark
Simon Cowell

Simon Philip Cowell (født den 7. oktober 1959 i Lambeth, London) er en engelsk talentspejder og artistudvikler for pladeselskabet Sony BMG i London.

Han er søn af Eric og Julie Cowell. Faderen var topchef hos pladeselskabet EMI og moderen var danserinde. 

Cowell slutttede skolen som femtenårig, hvorefter han startede som postbud i faderens pladeselskab, hvorfra han meget hurtig avancerede til pladeproducer. 

I første halvdel af firserne havde han sit eget pladeselskab og opfandt popnavne som Westlife, Curiosity Killed the Cat, opera-boybandet Il Divo og udgav en Teletubbies-plade. 
 
I 2001 sagde han ja til at være dommer i tv-sangkonkurrencen Pop Idol i England. Det var det første program af sin slags, hvor seerne var med til at stemme om, hvem der skulle vinde. 
Cowell er hovedmanden bag to engelske TV programmer the X Factor, og Britain’s Got Talent– programmet, hvori opera-telefonsælgeren Paul Potts og Susan Boyle blev kendt. 

Han er bedst kendt som dommer i American Idol, der er det mest sete show i USA med 35 millioner seere per episode.

Fra 2008 har Simon Cowell kontrakt med pladeselskabet Sony BMG i London, hvor han er talentspejder. Cowell stoppede som dommer i ’American Idol’ i 2010 ved kontraktudløb for at koncentrere sig om den amerikanske udgave af The X Factor.

Eksterne henvisninger 

 www.Politiken
 

X Factor-dommere
Personer fra Brighton
Briter i 1900-tallet
Briter i 2000-tallet
Peter Cornelius

Peter Cornelius er navnet på flere personer:

 Peter von Cornelius (1783–1867) – tysk maler
 Carl August Peter Cornelius (1824 – 1874) – tysk komponist
 Peter Cornelius (1865-1934) – dansk operasanger
Gunnar Heerup

Gunnar Heerup (5. april 1903 på Frederiksberg – 27. november 1989) var en dansk musikpædagog og musikforsker, der som fagkonsulent medvirkede til et væsentligt kvalitetsløft for musikundervisningen i gymnasieskolerne efter 2. verdenskrig. Han var i 1929-48 lærer ved Københavns Kommunes Sangskole, fra 1941 tillige ved Danmarks Lærerhøjskole, 1969-73 professor samme sted. Redaktør af Dansk Musiktidsskrift (DMT) 1929-41.

Eksterne henvisninger 
 
70 års fødselsdagsinterview ved Finn Høffding  DMT i Det Virtuelle Musikbibliotek

Musikpædagoger fra Danmark
David Copperfield (illusionist)

David Copperfield (født 16. september 1956 i Metuchen, New Jersey, USA som David Seth Kotkin) er en berømt amerikansk illusionist. Hans mest spektakulære nummer regnes for at være, da han fik Frihedsgudinden i New York til at forsvinde, og da han svævde frit over Grand Canyon. Han har også gået gennem Den Kinesiske Mur. Han har fået en stjerne på Hollywood Walk of Fame, som den første magiker nogensinde.

Copperfield har solgt over 33 millioner billetter og fået en indtjening på over $4 mia., hvilket er mere end nogen anden solo-entertainer nogensinde. I 2015 listede Forbes ham med en indtjening på $63 mio. de seneste 12 måneder, hvilket gjorde ham til den 20. bedst betalte berømthed i verden.

Kunstnernavnet kommer fra Charles Dickens litterære figur David Copperfield.

Referencer

Eksterne henvisninger 

Hollywood Walk of Fame
Illusionister
Kunstnere fra USA
Job Cohen

Marius Job Cohen (født 18. oktober 1947) var borgmester i Amsterdam, fra 2001 indtil d. 12. marts, 2010. Han har også været viceminister og medlem af underhuset (Tweede Kamer) i Generalstaterne.

Cohen tilsluttede sig Hollands socialdemokrati den 1. september 1967, og han har siden da haft talrige administrative poster i partiet. I 2003 var han partiets kandidat til premierministerposten, men han blev slået i et tæt opløb.

Fra 2010 til 2012 var han formand for det hollandske socialdemokrati.

Personer fra Amsterdam
Borgmestre i Amsterdam
Partiledere fra det hollandske arbejderparti
Bridge over Troubled Water (album)

Bridge over Troubled Water var det sidste studiealbum fra den amerikanske duo Simon & Garfunkel. Den vandt en Grammy-award for årets bedste album. Sangen "Bridge over Troubled Water" vandt to Grammier i 1971.
Albummet blev i 2003 ranket #51 på Rolling Stone's liste over de 100 bedste album nogensinde.

Album fra 1970
Virtute et Armis

Virtute et Armis er et latinsk motto (dansk: Med tapperhed og våben). Det er mottoet for staten Mississippi i USA.

Latinske vendinger
Jon Ranheimsæter

Jon Ranheimsæter (født 5. april 1947) er en norsk tegner, illustrator og børnebogsforfatter, som siden 1975 har boet og arbejdet i Danmark.

Han er søn af den norske tegner og grafiker Ørnulf Ranheimsæter og voksede op i Norge. Han studerede engelsk, spansk og religionshistorie ved Universitetet i Oslo. Efter at have været forlagsredaktør i et lille norsk forlag fra 1973 til 1975, var han indskrevet ved Den Grafiske Højskole i København, hvor han blev færdig i 1977. Siden blev han bladtegner i Dagbladet Børsen og blev freelanceillustrator i 1984, samme år som han debuterede med billedbogen Kong Midas har æselører. Han har efter dette illustreret en stor mængde bøger for børn, deriblant Hvordan hvalen fik sin snævre hals til tekst af Rudyard Kipling, tegneserien Drengen der ville være bange (1989) og Jørn Jensens bøger om fodboldspilleren Kasper. Han har også tegnet til en række billedbøger.

Jon Ranheimsæter tegnestil er tydelig påvirket af humoristiske tegneserier, hvor illustrationerne er udført i sort tusch og farvelagt med vandfarver. Han tilhører samme tegnertradition som folkelige og formidlende illustratorer som Claus Deleuran og andre.

Eksterne henvisninger 
 Jon Ranheimsæter om seg selv 

Tegneserietegnere fra Danmark
Illustratorer fra Danmark
Modtagere af Børnebibliotekarernes Kulturpris
Landkreis Elbe-Elster

Landkreis Elbe-Elster (Nedresorbisk  Wokrejs Łobjo-Halšter; Øvresorbisk  Wokrjes Łobjo-Halštrow) er en landkreis i den sydlige del af den tyske delstat  Brandenburg. Administrationsby er Herzberg

Geografi 
Kreisen ligger mod syd i Brandenburg. Bortset fra Landkreis Prignitz er det den eneste brandenburgske Kreis, der (med byen Mühlberg) ligger ved Elben. Den anden navngivende flod, Schwarze Elster, løber gennem den sydlige og vestlige del af landkreisen

Nabokreise er mod  nordvest den  sachsen-anhaltiske Landkreis Wittenberg, i nord landkreisene Teltow-Fläming og Dahme-Spreewald, mod øst  Landkreis Oberspreewald-Lausitz, i syd den sachsiske Landkreis Riesa-Großenhain og i vest Landkreis Torgau-Oschatz, der også ligger i  Sachsen.

Det samlede areal udgør  1 889 km², hvoraf 972 km² er landbrugsområder, 673 km² har skovdrift, og 66 km² er dels byer og friarealer (pr 31.12.2005)
 Mellem Finsterwalde og Elsterwerda ligger  Naturpark Niederlausitzer Heidelandschaft.

Byer og kommuner
Efter komunalreformen  2003 (Gemeindegebietsreform) består landkreisen af 33 kommuner, herunder 11 byer. 

Kreisen havde   indbyggere pr.

Eksterne henvisninger

 Geschichtslandschaft Elbe-Elster
Halldor Gunnløgsson

Jakob Halldor Gunnløgsson (født 23. januar 1918 på Frederiksberg, død 12. april 1985 i Rungsted) var en dansk modernistisk arkitekt, der fra 1959 var professor i bygningskunst ved Kunstakademiets Arkitektskole.

Han var i sine tidlige år stærkt inspireret af sin svenske kollega Erik Gunnar Asplunds værker med stringente linjer og materialer af høj kvalitet. I 1942 og et par år frem arbejdede han sammen med Jørn Utzon i Stockholm for arkitekten Hakon Ahlberg.

I 1950'erne og 1960'erne var han med til at præge enfamiliehusbyggeriet i Danmark med amerikansk og traditionel japansk arkitektur som forbillede. Det kom især til udtryk i Halldor Gunnløgssons egen villa på Strandvejen 68, som han byggede til sig selv og sin hustru. Han har også tegnet huset på Elmevej 9 i Vedbæk, som er gengivet i bogen "100 huse i Hørsholm" (Kris Münster og Bent Røgind) udgivet af Hørsholm kommune.

Han har blandt andet tegnet Udenrigsministeriet (1977-80) og Tårnby Rådhus (1957-59) og Uglegårdsskolen.

I 1972 blev Geelskovparken i Søllerød bygget. Den blev i fællesskab tegnet af Halldor Gunnløgsson og Jørn Nielsen. Bebyggelsen ligger naturskønt på en skrånende bakke op til Geelskov.

Privat 
Han blev gift 1. juni 1956 i Helsingør med Ida Eline (Lillemor) Rinde (født 12. maj 1919 i Horten, Norge), datter af orlogskaptajn Olaf Rinde og Ida Eline Klaumann. 

Han er begravet på Hørsholm Kirkegård.

Kilder

Eksterne henvisninger 
 
 
 García Sánchez, Carmen. "La casa de Halldor Gunnløgsson (1959). Una mirada a Oriente desde el Sund" rita_ Revista Indexada de Textos Académicos, 7, pp. 68-75. DOI: 10.24192/2386-7027(2017)(v7)(03)

Arkitekter fra Danmark
Modernistiske arkitekter
Danskere i 1900-tallet
Modtagere af Eckersberg Medaillen
Ansatte ved Kunstakademiets Arkitektskole
Personer fra Frederiksberg
Personer i Kraks Blå Bog (afdøde)
Herzberg (Elster)

Herzberg (Elster) er administrationsby i landkreis Elbe-Elster i den tyske delstat Brandenburg.
Herzberg(Elster) ligger ved Schwarzen Elster i den sydlige del af Brandenburg, på grænsen til Sachsen og Sachsen-Anhalt cirka 90 km syd for Berlin.

Herzberg (Elster) er venskabsby med :
 Büdingen, Hessen
 Swiebodzin, Polen
 Dixon, USA
 Soest, Nordrhein-Westfalen

Fra 1939 til 1945 var Deutschlandsender Herzberg/Elster, en kæmpe langbølgesender, den næststørste konstruktion i verden.; Fundamenterne til masten kan stadig ses.
Exxon Valdez

Exxon Valdez var navnet på en olietanker, der var ejet af selskabet Exxon Corporation. Tankskibet blev kendt verden over, da det den 24. marts 1989 gik på grund ved Bligh Reef i Prince William Sound i  Alaskagolfen, og lækkede anslået 42 millioner liter råolie. Olieudslippet anses som et af de største olieudslip i USA's historie, og en af de største økologiske katastrofer. 

Exxon Valdes var bygget som en stålkonstruktion af National Steel and Shipbuilding Company i San Diego og leveret i 1986 til rederiet. Skibet var 300 m lang, 50 m bred, og stak 27 m i dybden. Skibet vejede tomt 30.000 tons og var drevet af en dieselmotor på 31.650 shp (23.60 MW). Skibet kunne fragte 1,48 million tønder olie (200,000 t) med en hastighed på 16,25 knob (30 km/t) og var i drift for at fragte råolie fra olieterminalen i Valdez, Alaska, til de sydligere stater i USA.

Efter olieudslippet blev Exxon Valdez bugseret til San Diego, hvor det gennemgik en større reparation. Efter reparationen skiftede Exxon Valdez navn til "Queen Mediterranean," og senere til blot "Mediterranean", under hvilket navn skibet fortsat sejler, nu under bekvemmelighedsflag på Marshall Øerne. Exxon forsøgte at få optaget skibet i sin flåde af tankskibe i Alaska, men dette blev hindret ved lov.

Kilder 

Skibe fra USA
Kronbesiddelse

En Crown Dependency, eller kronbesiddelse, er en stat som er underlagt den britiske monark som sådan, i modsætning til oversøiske territorier, som er underlagt Storbritanniens overhoved. En kronbesiddelse er således ikke en del af Storbritannien, og de var heller ikke medlemmer af EU i de år, hvor Storbritannien var medlem af dette fællesskab. 

Der findes tre kronbesiddelser:

 Bailiwick of Jersey
 Bailiwick of Guernsey
 Isle of Man

Storbritannien